**Правила за финансирање такмичења за најбољу идеју за оснивање и развој**

**иновативних мрежа за истраживање и развој са партнерима у подунавским земљама**

Савезно министарство за образовање и истраживање Савезне Републике Немачке (BMBF) објавило је други јавни позив за достављање понуда у оквиру Стратегије Савезне владе за интернационализацију науке и истраживања. Овај позив има за циљ да подржи немачке универзитете, истраживаке институције и компаније у успостављању мрежа са истраживачима у подунавским земљама у циљу развоја заједничких пројеката и стратегија за сарадњу као и да фаворизује јачање веза између водећих иновативних региона горењег тока и региона у развоју доњег тока, доприносећи тиме успешном спровођењу стратегије Дунавског региона.

Од предлога пројеката се првенствено очекује да се баве најважнијим деловима Стратегије ЕУСДР (укључујући и главне пројекте и / или Нексус приступе Обједињеног истраживачког центра) или посебним изазовима Оквирног програма ЕУ за истраживање и иновације Хоризонт 2020. Посебно је значајан развој мрежа у следећим тематским областима: клима, енергетика, здравље, исхрана, сигурност и безбедност, мобилност, комуникације и кључне технологије које одговарају овим темама.

Текст јавног позива објављен је на сајту:

<http://www.bmbf.de/foerderungen/28840.php>

Национални координатор позива у Србији је:

Милица Голубовић Тасевска

Министарство просвете, науке и технолошког развоја

телефон: 011 36 16 589

електронска адреса: [milica.g.tasevska@mpn.gov.rs](mailto:milica.g.tasevska@mpn.gov.rs)